Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 844

(2) A 14-B. melléklettel összhangban a választottbírói testület minden tárgyalása nyilvános. EU/KR/hu 259 14.15. CIKK Információk és technikai tanácsadás Az egyik Fél kérelmére vagy saját kezdeményezésére a választottbírói testület bármilyen olyan forrásból szerezhet információkat, ideértve a jogvitában érintett Feleket is, amelyet a választottbírói testületi eljárás szempontjában szükségesnek ítél. A választottbírói testület jogosult megfelelő szakértői véleményt is kérni, amennyiben azt helyénvalónak tartja. Az ilyen módon beszerzett bármely információt a megjegyzésekkel élő mindkét Féllel tudatni kell. A Felek érdekelt természetes vagy jogi személyei jogosultak önzetlen tanácsadói (amicus curiae) leveleket küldeni a választottbírói testületnek a 14-B. melléklettel összhangban. 14.16. CIKK Értelmezési szabályok A választottbírói testületek a nemzetközi közjog bevett értelmezési szabályaival összhangban értelmezik a 14.2. cikkben említett rendelkezéseket, ideértve a szerződések jogáról szóló bécsi egyezményben meghatározott szabályokat is. Amennyiben egy e megállapodás szerinti kötelezettség megegyezik a WTO-megállapodás szerinti kötelezettséggel, a választottbírói testület olyan értelmezést fogad el, amely összhangban áll a WTO Vitarendezési Testülete (a továbbiakban: DSB) döntéseiben foglalt valamely vonatkozó értelmezéssel. A választottbírói testület döntései nem egészíthetik ki, illetve nem korlátozhatják a 14.2. cikkben említett rendelkezésekben foglalt jogokat és kötelezettségeket. EU/KR/hu 260 14.17. CIKK A választottbírói testület határozatai és döntései

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes